Bekende revolusionêr sterf | Maroela Media
Dr Neville Edward Alexander is Maandag in die ouderdom van 75 oorlede.
Alexander was 'n voorstander van 'n ​​veeltalige Suid-Afrika en 'n voormalige revolusionêr en struggle-digter wat tien jaar saam met oud-president Nelson Mandela in die tronk op Robbeneiland was. Hy is in 1963 in hegtenis geneem en 'n jaar later skuldig bevind aan sameswering om sabotasie te pleeg.
Nadat hy vrygelaat is, het hy pionierswerk gedoen van die taalbeleid en -beplanning in Suid-Afrika sedert die vroeë 1980s.
Sy vriend Jonathan Jansen, rektor en visekanselier van die Universiteit van die Vrystaat, het Maandag op Twitter geskryf: "One of South Africa's few true revolutionaries just died; activist and intellectual, Dr Neville Alexander." [Een van Suid-Afrika se min ware revolusionêre is pas oorlede; aktivis en intellektueel, Dr Neville Alexander.]
Hy is by sy huis in Grassy Park op die Kaapse Vlakte dood nadat hy 'n paar maande gelede met kanker gediagnoseer is.
Kaapstad sterf Suid-Afrika
Ek kan eerlikwaar sê dat ek NIE sy heengaan berou nie. Sy taalbeleid het die Afrikaanse taal baie skade gedoen.
Ai Marius watter taalbeleid praat jy van? Dr Alexander was 'n akademikus, en nie deel van die regering nie. Hy het nie taalbeleid gemaak nie, maar was 'n voorstander van veeltaligheid.
Sy soort veeltaligheid het 'n plek vir Afrikaans en elke ander Suid-Afrikaanse taal – so anders as die ANC se onuitgesproke taktiek van verengelsing.